Sitten he lähettivät muutamia fariseuksia ja Herodeksen kannattajia
Jeesuksen luo saadakseen hänet puheistaan kiinni.
Nämä tulivat ja sanoivat hänelle: "Opettaja, me tiedämme, -
että sinä puhut totta ja olet ihmisistä riippumaton. Sinä et tee eroa -
heidän välillään, vaan opetat Jumalan tietä totuuden mukaisesti.
Onko oikein maksaa keisarille veroa vai ei?
Tuleeko meidän maksaa vai ei?"
Jeesus tiesi heidän teeskentelevän ja sanoi: -
"Miksi te yritätte saada minut ansaan? Näyttäkää minulle denaarin raha."
He ottivat esiin rahan, ja hän kysyi: -
"Kenen kuva ja nimi siinä on?" "Keisarin", he vastasivat.
Silloin Jeesus sanoi heille: "Antakaa keisarille mikä keisarille kuuluu ja -
Jumalalle mikä Jumalalle kuuluu." Tämä vastaus jätti heidät ymmälle.
Sitten Jeesuksen luo tuli saddukeuksia, -
jotka kieltävät ylösnousemuksen. He esittivät hänelle kysymyksen: -
"Opettaja, Mooses on säätänyt näin: 'Jos jonkun veli kuolee ja jättää -
jälkeensä vaimon mutta ei lasta, tämän miehen tulee ottaa -
veljensä vaimo ja hankkia jälkeläinen veljelleen.'
Oli seitsemän veljestä. Vanhin heistä otti vaimon ja kuoli -
jättämättä jälkeläisiä. Silloin toinen otti lesken, -
mutta hänkin kuoli jälkeläisiä jättämättä. Samoin kävi kolmannen -
ja kaikkien seitsemän: heiltä ei jäänyt jälkeläisiä.
Viimeisenä kaikista kuoli nainen.
Kun he ylösnousemuksen päivänä nousevat kuolleista, -
kenen vaimo hän silloin on? Hänhän on ollut kaikkien seitsemän vaimo."
Jeesus vastasi heille: "Te kuljette eksyksissä, ja mistä syystä?
Koska ette tunne kirjoituksia ettekä Jumalan voimaa.
Kun noustaan kuolleista, ei oteta vaimoa eikä mennä vaimoksi.
Ylösnousseet ovat kuin enkelit taivaassa.
Ja kun nyt puhumme kuolleiden herättämisestä -- ettekö ole -
Mooseksen kirjasta lukeneet kertomusta palavasta pensaasta?
Siinä Jumala puhuu Moosekselle ja sanoo: -
'Minä olen Abrahamin Jumala, Iisakin Jumala ja Jaakobin Jumala.'
Ei hän ole kuolleiden Jumala, vaan elävien.
Te olette pahasti eksyksissä."
Muuan lainopettaja oli seurannut heidän väittelyään ja huomannut, -
miten hyvän vastauksen Jeesus saddukeuksille antoi.
Hän tuli nyt Jeesuksen luo ja kysyi: "Mikä käsky on kaikkein tärkein?"
Jeesus vastasi: "Tärkein on tämä: -
'Kuule, Israel: Herra, meidän Jumalamme, on ainoa Herra.
Rakasta Herraa, Jumalaasi, koko sydämestäsi, koko sielustasi ja -
mielestäsi ja koko voimallasi.'
Toinen on tämä: 'Rakasta lähimmäistäsi niin kuin itseäsi.'
Näitä suurempaa käskyä ei ole."
Lainopettaja sanoi hänelle: "Oikein, opettaja! Totta puhuit, kun sanoit, -
että Herra on ainoa Jumala, ei ole muita kuin hän.
Ja kun rakastaa häntä koko sydämes- tään, kaikellaymmärryksellään ja -
kaikella voimallaan ja rakastaa lähimmäistään niin kuin itseään, -
se on enemmän kuin polttouhrit ja kaikki muut uhrit."
Jeesus näki, että hän vastasi viisaasti, ja sanoi hänelle: -
"Sinä et ole kaukana Jumalan valtakunnasta."
Kukaan ei enää rohjennut kysyä Jeesukselta mitään.